ભાજપમાં જોડાવવા બદલ કુંવરજી બાવાળિયાએ જણાવ્યું હતું કે, 20 વર્ષોથી સક્રિય રાજકારણમાં છું જ્યાં પણ કામ કર્યું છે સંપૂર્ણ નિષ્ઠાથી કામગીરી કરી છે. વડાપ્રધાન નરેન્દ્ર મોદી સાથે પણ સંપર્કમાં છું અને તેમણે લાગણીથી કહ્યું હતું કે તમારા જેવા લોકસેવકની ખરેખર જરૂર છે. કોંગ્રેસમાંથી રાજીનામું આપવા બદલ તેમણે જણાવ્યું હતું કે જે પક્ષ સાથે કામ કર્યું તેની નીતિ અને રીતિમાં વિવાદ જણાયો હતો. જેથી આખરે મે ભાજપમાં જોડાવાનો નિર્ણય કર્યો છે. ભાજપની સરકાર જે મિશન સાથે આગળ વધી રહી છે તેને જોતા સમાજ અને રાષ્ટ્ર માટે કામ કરવા હવે હું ભાજપમાં આવ્યો છું. પક્ષ પલટો કર્યા બાદ બાવળિયાએ પોતાનો રાગ પણ બદલ્યો હતો અને કોંગ્રેસ અધ્યક્ષ રાહુલ ગાંધી પર વાર કરતા જણાવ્યું કે રાહુલ ગાંધી જાતિવાદના રાજકારણને પ્રોત્સાહન આપે છે.